Symbolet har blitt brukt av ulike grupper som kjemper mot undertrykkelse. En meget kjent bruk av knyttet neve stod medaljevinnerne Tommie Smith og John Carlos for, da de stod på seierspallen i friidrett under Sommer-OL 1968 i Mexico by. Dette var under borgerrettsbevegelsens høydepunkt i USA, og de to afroamerikanske utøverne markerte sin støtte til denne ved å knytte neven under avspillingen av USAs nasjonalsang.